කෙසේ වෙතත්, එය පළාත් සභාවේ සභාපති ඒ.එම්.බුද්ධදාස විසින් ප්‍රතික්ෂේප කළේ 34 දෙනෙකුගෙන් යුත් පළාත් සභාවේ මන්ත්‍රීවරුන් 7 දෙනෙකු පමණක් යෝජනාවට අත්සන් කර තිබීම හේතුවෙන්.එක්සත් ජාතික පක්ෂයේ මන්ත්‍රීවරුන් ද මහඇමතිවරයාගේ ප්‍රකාශයට විරෝධය පළ කරමින් කළු පටි පැළඳ අද පළාත් සභා රැස්වීමට පැමිණ සිටියා.පසුව අදහස් දැක්වූ හිටපු මහඇමති ශෂීන්ද්‍ර රාජපක්ෂ කියා සිටියේ තමන් ඇතුළු විපක්ෂයේ අසුන් ගත් මන්ත්‍රීවරුන් ඉදිරියේදී ස්වාධීන මන්ත්‍රීවරුන් ලෙස පළාත් සභාව තුළ කටයුතු කරන බවයි.අනතුරුව, ප්‍රධාන අමාත්‍ය චාමර සම්පත් දසනායක ද සභාව ඇමතූ අතර එහිදී ඔහු කියා සිටියේ තම ප්‍රකාශයෙන් පළාත් සභාවේ මැති ඇමතිවරුන්ට අවමානයක් සිදුවී ඇත්නම්,  සමාව අයැද සිටින බවයි.පසුව නැගි සිටි ජනතා විමුක්ති පෙරමුණේ පළාත් සභා මන්ත්‍රී සමන්ත විද්‍යාරත්න ප්‍රධාන අමාත්‍යවරයාගේ ප්‍රකාශයෙන් මන්ත්‍රීවරුන්ට අවමානයක් සිදුව ඇති බැවින් මේ පිලිබඳව ජනාධිපතිවරයා දැනුවත් කල යුතු බව සඳහන් කළා.